ddrg/super_eurlex huggingface dataset:
KIRJALLINEN KYSYMYS E-2794/02 esittäjä(t): Giacomo Santini (PPE-DE) komissiolle. Tirolin aluehallinnon määräämä yöllinen ajokielto raskaille ajoneuvoille Brennerin-moottoritien loppuosuudella.



Virallinen lehti nro 137 E , 12/06/2003 s. 0120 - 0120



KIRJALLINEN KYSYMYS E-2794/02 esittäjä(t): Giacomo Santini (PPE-DE) komissiolle (4. lokakuuta 2002) Aihe: Tirolin aluehallinnon määräämä yöllinen ajokielto raskaille ajoneuvoille Brennerin-moottoritien loppuosuudella Tirolin aluehallinnon puheenjohtaja on hyväksynyt asetuksen, jolla kielletään yöllinen liikenne raskailta ajoneuvoilta WerglHall-tieosuudella Tirolissa (A 13) 1. lokakuuta 31. maaliskuuta. Tällainen päätös rikkoo selvästi yhteisön säännöksiä ja on ristiriidassa tavaroiden vapaan liikkuvuuden periaatteen kanssa sekä rajoittaa yöllistä liikennettä merkittävästi. Lisäksi tämä merkitsee tiemaksujen merkittävää korottamista. Tirolin paikallishallinnon toteuttama toimi rikkoo selvästi perusluonteisia toimielintenvälisiä normeja, jos otetaan huomioon, että Euroopan parlamentissa kolmen liikenneministerin kanssa 10. syyskuuta 2002 pidetyssä ekopistejärjestelmää koskevassa kuulemistilaisuudessa ei millään tavoin otettu huomioon edellä mainittua päätöstä, joka oli tehty edellisenä päivänä. On totta, että Euroopan tasolla ei ole olemassa minkäänlaista yleisiä alaa koskevia säännöksiä, ja on myös totta, että direktiiviehdotus liikenteen kieltämistä pyhäpäivinä antaa jäsenvaltioille mahdollisuuden yöllisen liikenteen kieltämiseen. Tämä koskee kuitenkin vain voimakasta melua aiheuttavia ajoneuvoja. Edellä mainitun perusteella tiedustelisin komissiolta seuraavaa: 1. Mihin toimiin komissio aikoo ryhtyä ratkaistakseen syntyneen vaikean tilanteen, joka rikkoo tavaroiden vapaan liikkuvuuden periaatetta Euroopan unionin alueella? 2. Mitä toimia komissio on harkinnut toteuttavansa estääkseen vastaavien tapausten toistumisen tulevaisuudessa? Loyola de Palacion komission puolesta antama vastaus (8. marraskuuta 2002) Komissio on tietoinen parlamentin jäsenen esiin tuomasta ongelmasta, joka liittyy raskaita ajoneuvoja koskevaan yölliseen ajokieltoon itävaltalaisella Intall-moottoritiellä Kundlin ja Ampassin välisellä osuudella. Koska ei ole olemassa yhdenmukaistettuihin sääntöihin perustuvaa kansainvälisen liikenteen raskaiden ajoneuvojen liikkumisrajoituksia koskevaa avointa järjestelmää, Tirolin presidentin hyväksymän asetuksen tapaiset toimenpiteet on käsiteltävä yhteisön lainsäädännön yleisten periaatteiden (esim. syrjimättömyys- ja suhteellisuusperiaatteiden) ja muiden sovellettavissa olevien erityismääräysten mukaisesti. Komissio on pyytänyt Itävallan viranomaisia selittämään hyväksymänsä toimenpiteen ja aikoo jatkaa asian tarkastelua saatuaan heiltä vastauksen.
KIRJALLINEN KYSYMYS E-1427/02 esittäjä(t): Glyn Ford (PSE) komissiolle. Ei-tunnustuksellisten järjestöjen ja ryhmien kohtelu jäsenehdokasvaltioissa.



Virallinen lehti nro 137 E , 12/06/2003 s. 0006 - 0007



KIRJALLINEN KYSYMYS E-1427/02 esittäjä(t): Glyn Ford (PSE) komissiolle (23. toukokuuta 2002) Aihe: Ei-tunnustuksellisten järjestöjen ja ryhmien kohtelu jäsenehdokasvaltioissa Mihinkään kirkkokuntaan kuulumattomat kansalaiset ja ei-tunnustuksellista elämänkatsomusta edustavat kansalaisjärjestöt ovat Tekin tasavallassa, Slovakian tasavallassa ja Puolassa huonommassa asemassa kuin uskonnolliset ihmiset ja kansalaisjärjestöt. Aikooko komissio varmistaa, että kyseisten ryhmien oikeuksien kunnioittaminen otetaan huomioon kyseisten maiden liittymisneuvotteluissa? Günter Verheugenin komission puolesta antama vastaus (28. kesäkuuta 2002) Ihmisoikeuksien, joihin myös syrjimättömyysperiaate kuuluu, kunnioittaminen on osa keskeisiä poliittisia vaatimuksia, jotka ehdokasvaltioitten tulee täyttää voidakseen päästä unionin jäseniksi. Mihinkään kirkkokuntaan kuulumattomien kansalaisten ja ei-tunnustuksellista elämänkatsomusta edustavien kansalaisjärjestöjen kohtelun tulee olla kyseisten periaatteiden mukaista. Komissio jatkaa asian seuraamista ja siinä tapahtuvan edistyksen arviointia erityisesti vuoden 2002 määräaikaiskertomusten valmistelun yhteydessä. Arvioinnissa käytetään kaikkia saatavilla olevia tietolähteitä, myös asiaankuuluvia kansalaisjärjestöjen raportteja.
KIRJALLINEN KYSYMYS E-2814/02 esittäjä(t): Rosa Miguélez Ramos (PSE) komissiolle. Kalastuslaivaston supistaminen yhteisön ulkopuolisissa maissa.



Virallinen lehti nro 137 E , 12/06/2003 s. 0123 - 0124



KIRJALLINEN KYSYMYS E-2814/02 esittäjä(t): Rosa Miguélez Ramos (PSE) komissiolle (7. lokakuuta 2002) Aihe: Kalastuslaivaston supistaminen yhteisön ulkopuolisissa maissa Komission hyväksymässä ehdotuksessa yhteisen kalastuspolitiikan uudistamisesta suunnitellaan 8 000 laivan romuttamista ja 28 000 työpaikan häviämistä kalastusalalta. Komissio perustelee näitä suuria leikkauksia kalavarojen vaikealla tilanteella. Vastuullisen kalastuksen ja kalavarojen säilyttämisen tulee kuitenkin olla tulosta kansainvälisistä sopimuksista. Ei paljon hyödyttäisi, jos yhteisö hyväksyisi rajuja toimenpiteitä, elleivät muut kalastusvallat tee samoin. Tietääkö komissio, ovatko nämä muut maat (Kiina, Japani, Filippiinit, Peru, Chile, Islanti, Venäjä, Norja jne.) päättäneet samanlaisista yksipuolisista toimenpiteistä, joilla laivaston kokoa ja työpaikkojen määrää supistetaan rajusti? Franz Fischlerin komission puolesta antama vastaus (14. marraskuuta 2002) On yleinen väärinkäsitys, että komissio ehdottaa, että olisi pakollista romuttaa valtava määrä aluksia. Tämä väärinkäsitys juontaa juurensa joidenkin komission budjettilaskelmien julkistamisesta. Nämä laskelmat tehtiin ainoastaan romutussuunnitelman mahdollisten ja oletettujen vaikutusten kuvaamiseksi. Yhteisen kalastuspolitiikan (YKP) uudistamisen yhteydessä komissio itse asiassa ehdottaa kalastusponnistuksen vähentämistä ja pakollisten romutusohjelmien lopettamista. Toisin sanoen komissio ei ehdota, että tietty määrä aluksia romutettaisiin. Romutettavien alusten määrä riippuu alusten omistajien tekemistä päätöksistä. Käytöstä poistaminen voidaan järjestää paremmin hyödyntäen romutusrahastoa, jos jäsenvaltiot haluavat käyttää sellaista, samoin kuin korvaavien alusten käyttöönotto- ja poistojärjestelmää. Komissio ei kerää tietoja yhteisön ulkopuolisten valtioiden (paitsi ehdokasvaltioiden) laivastojen kehittymisestä, eikä komissiolla ole mahdollisuutta ottaa kantaa laivastojen kehityssuuntauksiin tai hallintavälineisiin, joita yhteisön ulkopuoliset valtiot panevat täytäntöön pienentääkseen laivastojensa kokoa ja lievittääkseen tällaisten supistusten mahdollisia vaikutuksia työllisyyteen.
KIRJALLINEN KYSYMYS E-1889/02 esittäjä(t): John Cushnahan (PPE-DE) neuvostolle. Ihmisoikeusloukkaukset.



Virallinen lehti nro 052 E , 06/03/2003 s. 0112 - 0113



KIRJALLINEN KYSYMYS E-1889/02 esittäjä(t): John Cushnahan (PPE-DE) neuvostolle (1. heinäkuuta 2002) Aihe: Ihmisoikeusloukkaukset Onko neuvosto tietoinen Guatemalan ihmisoikeusyhteisön jäseniin kohdistuneen uhkailun lisääntymisestä sekä Rigoberta Menchù -ihmisoikeusryhmän jäsenen Guillermo Ovalle de Leónin äskettäisestä murhasta? Lisäksi hädänalaisten katulapsien ja vankilassa olevien lapsien oikeuksien puolustajia on uhattu aseella. Mihin toimiin neuvosto ryhtyy taatakseen näiden ihmisoikeusryhmien suojelun niin, että ne voivat jatkaa ihmisoikeusloukkauksia koskevia tutkimuksiaan? Vastaus (11. marraskuuta 2002) 1. Neuvosto on tietoinen Guatemalan ihmisoikeustilanteen huonontumisesta ja on erittäin huolestunut häirinnästä, tappouhkauksista ja hyökkäyksistä, jotka ovat kohdistuneet Guatemalassa ihmisoikeuksien puolesta toimiviin henkilöihin ja järjestöihin. Neuvosto on toistuvasti tuominnut mainitut teot, sillä ne hidastavat oikeusvaltion periaatteen lujittamista, ja on kehottanut Guatemalan hallitusta suojelemaan uhkausten ja hyökkäysten kohteeksi joutuneita sekä tutkimaan tapaukset, jotta syyllisten rankaisemiseksi voidaan ryhtyä oikeustoimiin. Neuvoston vastauksessa kirjalliseen kysymykseen E-1435/02 käsiteltiin nimenomaisesti Guillermo Ovalle de Leonin murhatapausta. 2. Kuten edellä mainitussa vastauksessa jo todettiin, neuvosto käytti huhtikuussa piispa Gerardin murhan neljännen vuosipäivän tarjoamaa tilaisuutta hyväkseen ja ilmoitti jälleen Guatemalan hallitukselle olevansa huolestunut siitä, että ihmisoikeusjärjestöjen jäsenet, toimittajat ja oikeuslaitoksen edustajat joutuvat edelleen jatkuvan pelottelun, uhkailun ja väkivallan kohteeksi. Lisäksi EU:n puolesta otettiin virallisesti yhteyttä varapresidenttiin ja ilmaistiin huoli, jota tunnetaan ihmisoikeuskysymyksiä, erityisesti ihmisoikeustyöntekijöihin kohdistuvia uhkauksia kohtaan. 3. Neuvosto antaa täyden tukensa lausunnolle, jonka YK:n pääsihteerin erityisedustaja Hina Jilani antoi 12. kesäkuuta 2002 ihmisoikeuksien puolustajista Guatemalaan tekemänsä vierailun jälkeen. Kyseisessä lausunnossa erityisedustaja kehotti hallitusta panemaan täytäntöön rauhansopimukset ja erityisesti niiden ihmisoikeuksia koskevan osuuden, lopettamaan aikaisempien ja tämänhetkisten loukkausten rankaisematta jäämisen sekä suorittamaan perusteellisen ja riippumattoman tutkinnan niiden väitteiden osalta, jotka koskevat ihmisoikeuksien puolustajien vastaisia loukkauksia ja luvattomien ryhmien olemassaoloa. Hina Jilanin Guatemalan matkaa koskeva raportti, joka luovutetaan Euroopan ihmisoikeustoimikunnalle Genevessä vuonna 2003, on hyvin merkittävä edistysaskel. 4. Neuvosto käy Guatemalan kanssa sekä kahdenvälisesti että San Josén vuoropuhelun puitteissa rakentavaa vuoropuhelua, joka perustuu ihmisoikeuksien kunnioittamiseen ja rauhansopimusten täytäntöönpanoon. Guatemalan tilannetta seurataan tiiviisti, jotta voidaan määritellä oikeat toteutettavat toimet.
KIRJALLINEN KYSYMYS E-2043/02 esittäjä(t): Rodi Kratsa-Tsagaropoulou (PPE-DE)ja Stavros Xarchakos (PPE-DE) komissiolle. Eläkkeiden myöntäminen Kreikassa.



Virallinen lehti nro 052 E , 06/03/2003 s. 0125 - 0126



KIRJALLINEN KYSYMYS E-2043/02 esittäjä(t): Rodi Kratsa-Tsagaropoulou (PPE-DE)ja Stavros Xarchakos (PPE-DE) komissiolle (10. heinäkuuta 2002) Aihe: Eläkkeiden myöntäminen Kreikassa Jotkin ammattikunnat Kreikassa, esimerkiksi muusikot tuntevat suurta huolta ja ovat esittäneet valituksia siitä, etteivät he ehdi saada kerättyä kaikkia eläkeoikeuden saamiseen vaadittavia leimamerkkejä. Miten komissio arvioi tätä kreikkalaisen eläkejärjestelmän omalaatuista piirrettä sosiaalisen toimintaohjelman ja Euroopan kansalaisten korkeatasoisen sosiaaliturvan tavoitteen sekä eläkejärjestelmien avoimen yhteensovittamisen taustaa vasten? Tietääkö komissio, vaaditaanko myös muissa unionin maissa samanaikaisesti vähimmäisrajan saavuttamista päiväpalkkojen ja eläkemaksujen kokonaismäärässä työntekijän eläkeoikeuden saamiseksi? Mikä tämä vähimmäisraja on? Aikooko komissio tehdä toimivaltuuksiensa puitteissa aloitteita toimista tällaisten ilmiöiden suhteen, jotka vahingoittavat työntekijöiden elämänlaatua ja sosiaaliturvaa? Anna Diamantopouloun komission puolesta antama vastaus (3. syyskuuta 2002) Eläkejärjestelmät kuuluvat jäsenvaltioiden toimivaltaan, eikä avoin koordinointimenetelmä muuta unionin ja jäsenvaltioiden välistä toimivallan jakoa tässä suhteessa. Avoimen koordinointimenetelmän tarvoitteena on luoda puitteet jäsenvaltioiden toimintalinjoja koskevalle tiedonvaihdolle ja analysoinnille yhteisön tavoitteiden näkökulmasta. Sen avulla ei pyritä yhteisön tasolla tarkastelemaan tiettyjen ammattiryhmien eläkejärjestelyitä jäsenvaltiossa. Eläkkeitä koskevien yhteisten tavoitteiden(1) vuoksi jäsenvaltioiden on varmistettava, etteivät ikääntyvät ole köyhyysriskissä, että heillä on kohtuullinen elintaso, että he pääsevät osallisiksi maansa taloudellisesta hyvinvoinnista ja että he voivat osallistua aktiivisesti julkiseen, yhteiskunnalliseen ja kulttuurielämään. Lisäksi jäsenvaltioiden on varmistettava, että kaikille tarjotaan mahdollisuus asianmukaisiin, julkisiin ja/tai yksityisiin eläkejärjestelyihin, joiden kautta he voivat ansaita eläkeoikeuden ja säilyttää kohtuullisen elintason eläkkeelle jäännin jälkeen. Maksuihin perustuvissa eläkejärjestelmissä on tavallista, että oikeudet vastaavat maksujen määrää ja maksukausien pituutta. Useimmissa jäsenvaltioissa on järjestelyitä, joilla taataan vähimmäistulo työntekijöille, jotka eivät ole täyttäneet edellytyksiä riittävän eläkkeen saamiseksi. Kyseisten edellytysten on oltava liikkumavapauttaan hyödyntäneiden työntekijöiden osalta perustamissopimuksen periaatteiden mukaisia. Komissio julkaisee vertailuja yleisistä sosiaalisen suojelun järjestelmistä Missoc-julkaisussaan, johon voi tutustua myös Europa-palvelimella osoitteessa http://europa.eu.int/comm/employment_social/missoc2001/index_fr.htm. (1) http://europa.eu.int/comm/employment_social/news/2002/jan/laeken_fi.pdf.
KIRJALLINEN KYSYMYS E-1752/02 esittäjä(t): Juan Naranjo Escobar (PPE-DE) komissiolle. Direktiivi säästöjen verottamisesta.



Virallinen lehti nro 092 E , 17/04/2003 s. 0091 - 0091



KIRJALLINEN KYSYMYS E-1752/02 esittäjä(t): Juan Naranjo Escobar (PPE-DE) komissiolle (19. kesäkuuta 2002) Aihe: Direktiivi säästöjen verottamisesta Säästöjen verottamista koskevan direktiivin hyväksyminen riippuu pitkälti siitä, miten kolmansien maiden kanssa käytävissä neuvotteluissa edistytään. Neuvotteluilla pyritään siihen, että kyseiset maat (Yhdysvallat, Sveitsi, Andorra, Liechtenstein ja San Maríno) ryhtyisivät tarvittaviin toimenpiteisiin sen estämiseksi, että valtavia määriä rahaa siirretään niiden pankkeihin. Voiko komissio kertoa, mihin vaiheeseen neuvottelut ovat edistyneet? Frederik Bolkesteinin komission puolesta antama vastaus (26. heinäkuuta 2002) Ecofin-neuvosto valtuutti 16. lokakuuta 2001 komission neuvottelemaan Yhdysvaltojen ja viiden muun EU:n ulkopuolisen maan kanssa (Sveitsi, Liechtenstein, Monaco, Andorra ja San Maríno). Pyrkimyksenä oli saada näiltä mailta riittävät takeet siitä, että niiden alueella toteutettaisiin vastaavia toimenpiteitä, joita unioni aikoo toteuttaa alueellaan. Neuvottelut päästiin käytännössä aloittamaan vasta sen jälkeen, kun Ecofin-neuvosto oli hyväksynyt yksimielisesti 13. joulukuuta 2001 direktiiviehdotuksen, johon on koottu kaikki säästöjen verotusta koskevat säännökset EU:n ulkopuolisten maiden kanssa käytäviä neuvotteluja varten. Tekstiin tehtiin muutoksia verrattuna 18. heinäkuuta 2001(1) tehtyyn komission ehdotukseen, josta parlamentti antoi lausuntonsa 14. maaliskuuta 2002 pidetyssä täysistunnossaan. Osa neuvoston 13. joulukuuta 2001 tekemistä muutoksista perustuu komission ehdotukseen tehtyihin tarkistuksiin, joita myös parlamentti esitti lausunnossaan. Saamiensa neuvotteluvaltuuksien ja Ecofin-neuvoston 13. joulukuuta 2001 vahvistaman direktiiviluonnoksen perusteella komissio on voinut alkuvuodesta 2002 alkaen tavata kyseisen kuuden maan edustajia. Viralliset neuvottelut Sveitsin kanssa voitiin aloittaa 18. kesäkuuta 2002. Neuvottelut näiden maiden kanssa jatkuvat ja komissio raportoi tilanteesta säännöllisesti neuvostolle. Komissio pyrkii edelleen vakaasti tavoitteeseen eli saamaan neuvottelut päätökseen mahdollisimman pian, jotta neuvosto voisi antaa säästöjen verottamista koskevan direktiivin ennen loppuvuotta 2002 osana veropaketista tehtävää kokonaisratkaisua. Komissio ilmoittaa parlamentille näiden neuvottelujen lopputuloksesta. (1) EYVL C 270, 25.9.2001.
KIRJALLINEN KYSYMYS P-3202/02 esittäjä(t): Maurizio Turco (NI) komissiolle. Vientituki yhteisön tuotteille, joita viedään Sveitsin valaliittoon, Andorran ruhtinaskuntaan, Liechtensteinin ruhtinaskuntaan, Monacon ruhtinaskuntaan, San Marínon tasavaltaan ja Vatikaanivaltioon.



Virallinen lehti nro 092 E , 17/04/2003 s. 0231 - 0231



KIRJALLINEN KYSYMYS P-3202/02 esittäjä(t): Maurizio Turco (NI) komissiolle (4. marraskuuta 2002) Aihe: Vientituki yhteisön tuotteille, joita viedään Sveitsin valaliittoon, Andorran ruhtinaskuntaan, Liechtensteinin ruhtinaskuntaan, Monacon ruhtinaskuntaan, San Marínon tasavaltaan ja Vatikaanivaltioon Onko komissiolla tiedot vientituesta yhteisön tuotteille, joita viedään Sveitsin valaliittoon, Andorran ruhtinaskuntaan, Liechtensteinin ruhtinaskuntaan, Monacon ruhtinaskuntaan, San Marínon tasavaltaan ja Vatikaanivaltioon? Jos on, voisiko se toimittaa viiden viime vuoden ajalta kunkin maan osalta luettelon viedyistä tuotteista, määristä, tuen määristä sekä viejämaista? Franz Fischlerin komission puolesta antama vastaus (16. joulukuuta 2002) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
KIRJALLINEN KYSYMYS E-2534/02

esittäjä(t): Olivier Dupuis (NI) komissiolle

(11. syyskuuta 2002)

Aihe: Kiinan viranomaiset pidättivät Wan Yanhain, Aidsin vastaisen toimintaohjelman perustajan

Eri tietolähteiden mukaan Wan Yanhai, joka on perustanut kansalaisjärjestö Aizhi Xingdongin (Aidsin vastainen toimintaohjelma) huolehtimaan HI-virusta koskevasta tiedotuksesta, joutui kuulusteltavaksi viime lauantai-iltana Pekingissä ja myöhemmin pidätetyksi. 39-vuotias Wan Yanhai tunnetaan hyvin taistelustaan kansalaisoikeuksien puolesta ja erityisesti homoseksuaalien oikeuksien ja Internetin vapauden puolustajana. Hän on ollut ensimmäisiä, jotka ovat ottaneet poliittisesti esille aids-kysymyksen aikana, jolloin sen käsittely on ollut ehdottomasti kiellettyä. Wan Yanhai ja hänen ystävänsä ryhtyivät puolustamaan erityisesti Henanin maakunnan talonpoikia, jotka olivat saaneet HIV-tartuntoja saastuneesta verestä, ja paljastivat paikallisten viranomaisten osallisuuden skandaaliin. Viime kuussa Wan Yanhain järjestö häädettiin Pekingin yliopistosta, jonka suojassa se toimi.

Onko komissio tietoinen Wan Yanhain pidätyksestä? Mitä aloitteita komissio on tehnyt tai aikoo tehdä, jotta Kiinan viranomaiset vapauttaisivat välittömästi ja ilman ehtoja Wan Yanhain? Mitä aloitteita komissio on tehnyt tai aikoo tehdä saadakseen Kiinan viranomaiset suhtautumaan vakavasti HI-viruksen saastuttaman veren aiheuttamaan valtavaan skandaaliin ja yleisemminkin käsittelemään peittelemättä aids-epidemian aiheuttamaa tragediaa Kiinan kansantasavallassa?

Christopher Pattenin komission puolesta antama vastaus

(15. lokakuuta 2002)

Komissio pahoittelee aids-toimintaohjelman perustajan ja ihmisoikeusaktivisti Wan Yanhain pidätystä Pekingissä.

Kuten arvoisa parlamentin jäsen tietää, komissio pitää ilmaisunvapautta erittäin tärkeänä (olennaisena ihmisoikeutena) ja nostaa kysymyksen esiin säännöllisesti Kiinan kanssa käymässään kahdenvälisessä ihmisoikeuksia käsittelevässä vuoropuhelussa.

Komissio on arvoisan parlamentin jäsenen tapaan huolestunut Kiinan aids-epidemiasta ja pitää aidsin torjuntaa yhtenä Kiinan suurimmista haasteista. Komissio on käynnistänyt kaksi aids-hanketta auttaakseen kiinalaisia HI-virukseen liittyvässä toiminnassa; toisen hankkeen täytäntöönpanosta vastaa hollantilainen kansalaisjärjestö.

Komissio seuraa jatkossakin tarkkaan ilmaisunvapauden toteutumista Kiinassa ja osallistuu kehityshankkeidensa kautta paikallisten olosuhteiden kehittämiseen HI-viruksen torjuntavalmiuksien lisäämiseksi.
KIRJALLINEN KYSYMYS E-1871/02 esittäjä(t): Fernando Fernández Martín (PPE-DE) komissiolle. Fidži.



Virallinen lehti nro 092 E , 17/04/2003 s. 0104 - 0105



KIRJALLINEN KYSYMYS E-1871/02 esittäjä(t): Fernando Fernández Martín (PPE-DE) komissiolle (28. kesäkuuta 2002) Aihe:Fidi Voiko komissio kertoa, mitä hankkeita Fidillä rahoitettiin EU:n talousarviosta vuonna 2000? Voiko komissio ilmoittaa, mikä oli kaikkien tälle maalle vuoden 2000 aikana osoitettujen tukien kokonaismäärä? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS E-1717/02 esittäjä(t): Carlos Coelho (PPE-DE) neuvostolle. Luettelo virkamiehistä.



Virallinen lehti nro 092 E , 17/04/2003 s. 0085 - 0085



KIRJALLINEN KYSYMYS E-1717/02 esittäjä(t): Carlos Coelho (PPE-DE) neuvostolle (13. kesäkuuta 2002) Aihe: Luettelo virkamiehistä Viitaten kirjalliseen kysymykseeni E-3032/01(1), voiko neuvosto toimittaa luettelon, josta ilmenee neuvostossa työskentelevien virkamiesten kokonaismäärä, erityisesti ura-alueiden A ja B ja eri palkkaluokkien henkilömäärä ja kansalaisuus? (1) EYVL C 134 E, 6.6.2002, s. 180. Vastaus (16.19. joulukuuta 2002) Neuvosto kehottaa kysyjää tutustumaan tämän vastauksen liitteenä oleviin taulukoihin.
KIRJALLINEN KYSYMYS E-1367/02 esittäjä(t): Theresa Villiers (PPE-DE) komissiolle. Lemmikkieläinten lääkkeiden kustannukset.



Virallinen lehti nro 092 E , 17/04/2003 s. 0049 - 0049



KIRJALLINEN KYSYMYS E-1367/02 esittäjä(t): Theresa Villiers (PPE-DE) komissiolle (14. toukokuuta 2002) Aihe: Lemmikkieläinten lääkkeiden kustannukset Yhdistyneen kuningaskunnan kilpailuviranomainen tekee parhaillaan tutkimusta lemmikkieläinten hoitoon käytettävien lääkkeiden kustannuksista asiasta tehtyjen lukuisten valitusten johdosta. On käynyt ilmi, että eläinten hoitoon käytettävien lääkkeiden kustannukset ovat nousseet Yhdistyneessä kuningaskunnassa noin 40 prosenttia viimeisten seitsemän vuoden aikana ja kasvavat edelleen 11 prosenttia vuodessa. On arvioitu, että rokotteet maksavat tavallisesti 10 puntaa enemmän Yhdistyneessä kuningaskunnassa kuin muualla Euroopassa. Koiranpennun yhdistelmärokote maksaa yli 50 puntaa Isossa-Britanniassa ja 26 puntaa Espanjassa. Komission olisi syytä tutkia, miksi lemmikkieläinten omistajien on ostettava lääkkeitä eläinlääkäreiltä eikä apteekeista ja onko olemassa hoitojen tarjonta- ja jakelumonopoleja. 1. Onko komissio kerännyt tietoja lemmikkieläinten hoitoon käytettävien lääkkeiden kustannuksista eri puolilla Eurooppaa? 2. Voivatko komission mielestä Yhdistyneen kuningaskunnan huomattavasti tavallista korkeammat lääkkeiden hinnat vääristää yhteismarkkinoita? 3. Onko komissio tehnyt tutkimuksia kyseisten tuotteiden hinnoista eri puolilla Eurooppaa tai mahdollisista tarjonta- ja jakelumonopoleista? Mario Montin komission puolesta antama vastaus (20. kesäkuuta 2002) Komissio ei ole suorittanut sen tyyppisiä tutkimuksia, joihin parlamentin jäsen viittaa, eikä myöskään kerännyt tietoa lemmikkieläinten hoitoon käytettävien lääkkeiden kustannuksista. On huomautettava, että viime vuosien aikana komissiolle ei ole ilmoitettu mahdollisesta kilpailusääntöjen rikkomisesta tällä nimenomaisella alalla Euroopassa tai missään jäsenvaltiossa. Komissio ei myöskään ole saanut tähän alaan liittyviä valituksia EY:n perustamissopimuksen 81 artiklan (yritysten välinen sopimus) ja/tai 82 artiklan (määräävän aseman väärinkäyttö) perusteella. Komissio luottaa siihen, että Yhdistyneen kuningaskunnan kilpailukomissio tutkii perusteellisesti kyseiset markkinat ja toteuttaa kaikki mahdollisesti tarvittavat toimenpiteet. Komissio seuraa luonnollisesti huolella tutkimuksen tuloksia. Komissio ei ole tähän mennessä saanut tietoja, jotka vahvistaisivat, että lääkkeiden hintataso Yhdistyneessä kuningaskunnassa rikkoisi yhteisön sääntöjä tavaroiden vapaasta liikkuvuudesta sisämarkkinoilla.